- Унго-унгоял бусурбаби, большевиказухъ гIенеккизе гьечIо, гьел капурзабазухъ гIенеккизе бокьаразул я сабру гьечIо, я къасд гьечIо, гьезие гьаб гIумру хирияб буго. Алжаналъул гIумруялдаса, гьединазе бокьун гьечIо гъазаваталъе гIоло я жиндирго боцIи-рикъзи, я живго хвезе. Гьединазул киданиги щибго букIинчIо, букIине ресги гьечIо – ян гъваридго угьана ХIоцосес – Дица гьединазе имам Шамилица гIадаб тамихI гьабила – мацIал рахъила, гIундул къотIила.